

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

14 Φεβρουαρίου, 2021

**Δελτίο Τύπου 2 – Κλοπή - Απόπειρα παραχάραξης νομίσματος - Παράνομη κατοχή υλικών και εργαλείων για παραχάραξη νομίσματος**

 Καταγγέλθηκε στην Αστυνομία 24χρονο, ότι γύρω στις 8 χθες το βράδυ, συναντήθηκε σε δωμάτιο ξενοδοχείου στη Λάρνακα, με άγνωστο άντρα, τον οποίο γνώρισε μέσω διαδικτύου, ο οποίος του υποσχέθηκε ότι θα του πολλαπλασιάσει το χρηματικό ποσό των 53.000 ευρώ σε 150.000 ευρώ, με τη χρήση χημικών.

 Σύμφωνα με την καταγγελία, ενώ ο 24χρονος συνομιλούσε με τον ύποπτο, έχασε τις αισθήσεις του αφού πιθανόν να εισέπνευσε άγνωστη ουσία. Αφού επανέφερε τις αισθήσεις του ο 24χρονος, αντιλήφθηκε ότι ο άγνωστος είχε φύγει από το δωμάτιο του ξενοδοχείου, αφού έκλεψε το χρηματικό ποσό των 53.000 ευρώ που είχε στην κατοχή του ο 24χρονος.

 Από εξετάσεις που ακολούθησαν από μέλη της Αστυνομίας στη σκηνή, εντοπίστηκε μία ταξιδιωτική τσάντα η οποία περιείχε υλικά και εργαλεία που χρησιμοποιούνται για παραχάραξη χαρτονομισμάτων.

 Το ΤΑΕ Λάρνακας διερευνά την υπόθεση.

Κλάδος Επικοινωνίας